Стефан Фурнаджиев
Жената

chitanka.info

Жената е крехка като пъпка.

Нейната сила

е нашата

отстъпка.

Жената е унес тих и нежност.

Нейната обида

е нашата

небрежност.

Жената, жената

е живо имане.

Дайте й хурка!

Дайте й сабя!

Дайте й знаме!

Жената

и тя има

подвиг един.

Родила е Караджата

и моя син.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.